b'\n_START_ARTICLE_\nTupolev Tu-124\n_START_PARAGRAPH_\nTu-124 (pagal NATO kodifikacij\xc4\x85 Cookpot)\xc2\xa0\xe2\x80\x93 tarybinis keleivinis vidutini\xc5\xb3 nuotoli\xc5\xb3 l\xc4\x97ktuvas. Fakti\xc5\xa1kai tai suma\xc5\xbeinta pirmojo tarybinio reaktyvinio keleivinio l\xc4\x97ktuvo Tu-104 kopija. Abu modeliai buvo pana\xc5\xa1\xc5\xabs ir i\xc5\xa1ori\xc5\xa1kai, ir savo technin\xc4\x97mis charakteristikomis. L\xc4\x97ktuvas tur\xc4\x97jo vietiniuose mar\xc5\xa1rutuose pakeisti senstan\xc4\x8dius Il-14, ta\xc4\x8diau nebuvo labai populiarus: netrukus j\xc4\xaf pakeit\xc4\x97 Tu-134.\n_START_SECTION_\nEksploatacija\n_START_PARAGRAPH_\n1960\xe2\x80\x931965\xc2\xa0m. Charkovo aviacijos gamykloje buvo pastatyti 165 Tu-124 tipo l\xc4\x97ktuvai. Did\xc5\xbeiausias vartotojas buvo Aeroflot, \xc5\xa1i\xc5\xb3 l\xc4\x97ktuv\xc5\xb3 buvo nusipirk\xc4\x99 tuometin\xc4\x97 \xc4\x8cekoslovakija, VDR bei Irakas. Karin\xc4\x97s modifikacijos Tu-124 buvo nusipirk\xc4\x99 Indija ir Kinija._NEWLINE_\xc5\xa0is l\xc4\x97ktuvas nepasirod\xc4\x97 es\xc4\x85s geresnis u\xc5\xbe Tu-104, tad nuo 1965\xc2\xa0m. nebegamintas. Abiej\xc5\xb3 \xc5\xa1i\xc5\xb3 l\xc4\x97ktuv\xc5\xb3 eksploatacija nutraukta beveik kartu, 1980\xc2\xa0m., ta\xc4\x8diau TSRS ir Kinijos karin\xc4\x97se oro paj\xc4\x97gose naudotas iki 1990\xc2\xa0m.'